 Jeremaya 39  Nafọ nke itoolu nke ọchịchị Zedekaya eze Juda, nọnwa nke iri, Nebukadreza eze Babịlọn na ndị agha ya niile bịara Jeruselem wee malite ịnọchibido ya.Nafọ nke iri na otu nke ọchịchị Zedekaya, nọnwa nke anọ, nabalị itoolu nọnwa ahụ, a kwaturu mgbidi obodo ahụ.Ndị niile eze Babịlọn mere ndị isi, ya bụ, Negal-shariza, Samga-nibo, Sasekim, Rabsaris, Negal-shariza bụ Rabmag na ndị niile ọzọ eze Babịlọn mere ndị isi, wee bata nọdụ ala nỌnụ Ụzọ Ámá Etiti.O wee ruo na ozugbo Zedekaya eze Juda na ndị agha niile hụrụ ha, ha malitere ịgba ọsọ, ha wee si nụzọ e si aga nubi eze, nọnụ ụzọ ámá nke dị nagbata mgbidi abụọ, na-agbapụ nobodo ahụ nabalị; ha wee na-agbaga nụzọ gara Araba.Ndị agha ndị Kaldia wee chụwa ha, ha wee chụkwute Zedekaya na mbara ọzara Jeriko. Ha wee kpụrụ ya bịakwute Nebukadreza eze Babịlọn nime Ribla, nala Hemat, ka o kpee ya ikpe.Eze Babịlọn wee nọrọ na Ribla gbuo ụmụ Zedekaya nihu ya, eze Babịlọn gbukwara ndị Juda niile a ma ama.Ọ rụkpọsịrị Zedekaya anya, e mesịa, ọ tụrụ ya ịgà e ji ọla kọpa mee, ka a kpụta ya Babịlọn.Ndị Kaldia gbara ụlọ eze na ụlọ ndị mmadụ ọkụ, ha kwatukwara mgbidi Jeruselem.Nebuzaradan onyeisi ndị nche dọọrọ ndị fọdụrụ nobodo ahụ nagha laa Babịlọn, tinyere ndị chịliri aka elu wee gbakwute ya nakwa ndị ọzọ a hapụrụ ndụ.Ma Nebuzaradan bụ onyeisi ndị nche hapụrụ ụfọdụ nime ha, bụ ndị ọ na-enweghị ka ọ hà ha, ndị na-enweghị ihe ọ bụla, nala Juda; nụbọchị ahụ, o nyere ha ubi vaịn na ọrụ nke ọ manyere ha ka ha na-arụ.Nebukadreza eze Babịlọn wee nye iwu banyere Jeremaya site nọnụ Nebuzaradan bụ onyeisi ndị nche, sị:Kpọrọ ya, ka anya gị dịrị nebe ọ nọ, emekwala ya ihe ọjọọ ọ bụla. Kama nke ahụ, meere ya ihe ọ bụla ọ gwara gị.Nebuzaradan onyeisi ndị nche na Nebushazban bụ Rabsaris, na Negal-shariza bụ Rabmag na ndị ikom niile welitere isi nọchịchị eze Babịlọn wee zie ozi;ha ziri ozi, e wee kpọpụta Jeremaya nOgige Ndị Nche wee nyefee ya naka Gedalaya nwa Ahaịkam nwa Shefan, ka ọ kpọrọ ya laa nụlọ ya, ka o wee biri netiti ndị ya.Okwu Jehova wee ruo Jeremaya ntị mgbe a kpọchiri ya nOgige Ndị Nche, sị:Gaa gwa Ibed-melek onye Itiopia, sị, Nke a bụ ihe Jehova nke ụsụụ ndị agha, bụ Chineke Izrel, kwuru: Lee, m ga-eme ka ihe m kwuru banyere obodo a mezuo, ọ bụ ọdachi, ọ bụghị ihe ọma, ọ ga-eme nihu gị nụbọchị ahụ.M ga-anapụta gị nụbọchị ahụ, ka Jehova kwuru, a gaghị enyefe gị naka ndị ị na-atụ egwu.Nihi na m ga-emere gị ụzọ mgbapụ, mma agha agaghị egbu gị; mkpụrụ obi gị ga-abụrụ gị ihe nkwata, nihi na ị tụkwasịrị m obi, ka Jehova kwuru. 